| *Microcarbo coronatus* |
| --- |
| *M. coronatus* en Stoney Point, Suráfrica |
| Estado de conservación |
| Case ameazada (NT)Case ameazada |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Aves |
| Orde: | Suliformes |
| Familia: | Phalacrocoracidae |
| Xénero: | *Microcarbo* |
| Especie: | ***M. coronatus*** |

 |
| Nome binomial |
| ***Microcarbo coronatus***(Wahlberg, 1855) |
| Sinonimia |
| * *Graculus coronatus* Wahlberg, 1855 (protónimo)
* *Phalacrocorax coronatus* Wahlberg, 1855
 |

***Microcarbo coronatus***, vulgarmente coñecido como corvo mariño coroado, é unha especie de ave pertencente á orde dos suliformes, familia dos falacrocorácidos, unha das cinco que integran o xénero *Microcarbo*.

Trátase dun pequeno corvo mariño endémico das augas frías da corrente de Benguela no suroeste de África. É unha ave exclusivamente costeira e non se aventura a máis de 10 km en mar aberto. Esta especie está estreitamente relacionada con *Microcarbo africanus*, e ambas as dúas foron consideradas antigamente como da mesma especie.

Distribución
------------

Encóntrase nas costas do sur de África desde cabo Agulhas cara ao norte ata Swakopmund.

A poboación estímase que é de entre 2 500 e 2 900 parellas reprodutoras. Reprodúcese en pequenos grupos, e as colonias constan de só uns 150 individuos. O exame dos individuos anelados recuperados indica que os xuvenís poden dispersarse ao longo da costa ata 277 km dos seus niños, e os adultos móvense entre os lugares de reprodución e outras zonas litorais situadas ata 500 km de distancia.

Descrición
----------

Mide entre 50 e 55 cm de lonxitude. Os adultos son negros cunha pequena crista na cabeza e unha mancha vermella na cara. 
As aves novas son marrón escuras na parte superior, marróns claras na parte inferior, e carecen de crista. Poden distinguirse dos *Microcarbo africanus* inmaturos polo seu ventre máis escuro e a súa cola máis curta.

Comportamento
-------------

Aliméntanse de peixes de movementos lentos e invertebrados, que capturan en augas costeiras pouco fondas e entre os kelpos.

Constrúe o seu niño utilizando kelpos, paus, e ósos, e fórraos con kelpos ou plumas. O niño normalmente está nunha posición elevada como sobre unha rocha, árbore ou estrutura construída polo ser humano, pero tamén pode facelo no chan.

Conservación
------------

As ameazas que sofre esa especie son a predación dos ovos e pitos pola gaivota *Larus dominicanus* e o pelicano *Pelecanus onocrotalus*, molestias causadas polos humanos, verteduras de petróleo, e actividades pesqueiras comerciais, incluíndo o enredo en aparellos de pesca. A IUCN considéraa como "Case ameazada".

Notas
-----

1. ↑  Johnsgard, Paul A. (1993). *Cormorants, Darters, and Pelicans of the World*. Washington: Smithsonian Institution Press. pp. 152–155. ISBN 1-56098-216-0.
2. ↑  Ian Sinclair, Phil Hockey and Warwick Tarboton, *SASOL Birds of Southern Africa* (Struik 2002) ISBN 1-86872-721-1.
3. ↑  IUCN Red List. Consultado o 1-05-2016

Véxase tamén
------------

|  |  |
| --- | --- |
|  | Wikispecies posúe unha páxina sobre:  ***Microcarbo coronatus*** |

### Ligazóns externas

* Informacións sobre a especie da Unidade de Demografía Animal da Universidade de Cidade do Cabo
* *Microcarbo coronatus* - *The Atlas of Southern African Birds*.

|  |  |
| --- | --- |
| Identificadores taxonómicos | 
* ADW: Phalacrocorax\_coronatus
* Avibase: 446E8F9D1E2E281D
* BioLib: 137255
* BirdLife: 22696730
* eBird: crocor1
* EOL: 1049411
* Fossilworks: 372750
* GBIF: 6066517
* iNaturalist: 4310
* ITIS: 823998
* IUCN: 22696730
* NCBI: 1523041
* Xeno-canto: Microcarbo-coronatus

 |

|  |  |
| --- | --- |
| Identificadores | 
* UMLS: C5718216

 |